

 **ГОДИШЊИ ИЗВЕШТАЈ О РАДУ БУЏЕТСКЕ ИНСПЕКЦИЈЕ ГРАДА НИША**

**ЗА 2021. ГОДИНУ**

***Садржај***

***Увод***

**1. НАДЛЕЖНОСТИ И ФУНКЦИЈА БУЏЕТСКЕ ИНСПЕКЦИЈЕ**

**2. КАДРОВСКА СТРУКТУРА**

**3. РЕАЛИЗАЦИЈА ПРОГРАМА РАДА БУЏЕТСКЕ ИНСПЕКЦИЈЕ У 2021.**

**ГОДИНИ**

**3.1.** Незаконитости и неправилности утврђене у инспекцијским контролама Буџетске инспекције

**3.2.** Предузимање мера

**3.3.** Донета решења, поднети захтеви за покретање прекршајног поступка,

кривичне пријаве и Обавештења надлежним органима

**4. ПОСТУПАЊЕ ПО ПРЕДСТАВКАМА**

**5.ОСТВАРЕНИ ФИНАНСИЈСКИ ЕФЕКТИ**

**6. ОСТАЛЕ АКТИВНОСТИ**

**7. ЗАКЉУЧАК**

***УВОД***

Достављање годишњег извештаја о раду Буџетске инспекције је обавеза извештавања прописана чланом 91. став 3. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 - испр., 108/13, 142/14, 68/15 -др. закон, 103/15, 99/16, 113/17, 95/18, 31/19 ,72/19,149/2020,118/2021).

Извештај о раду Буџетске инспекције, пружа информације о извршењу Програма рада за претходну годину, спроведеним инспекцијским контролама, утврђеним незаконитостима и неправилностима и предложеним мерама за њихово отклањање, донетим решењима о налагању испуњења мера, постигнутим финансијским ефектима извршених контрола као и датим предлозима за измену прописа из области инспекцијског надзора.

Извештај о раду Буџетске инспекције се састоји од пет делова.

Први део се односи на надлежност и функцију Буџетске инспекције.

Други део се односи на кадровску структуру.

Трећи део се односи на извршење Програма рада Буџетске инспекције за 2021. годину и садржи четири сегмента:

3.1. Незаконитости и неправилности утврђене у инспекцијским контролама Буџетске инспекције;

3.2. Предложене мере;

3.3. Донета решења, поднети захтеви за покретање прекршајног поступка, кривичне пријаве и Обавештења надлежним органима;

У четвртом делу су подаци о поступању по пријавама, представкама, приговорима и захтевима за вршење инспекцијске контроле пристиглим од органа, организација, правних и физичких лица.

Пети део се односи на остварене финансијске ефекте у 2021.години.

Шести део се односи на остале активности које је вршила Буџетска инспекција, у току 2021. године.

***1. НАДЛЕЖНОСТИ И ФУНКЦИЈА БУЏЕТСКЕ ИНСПЕКЦИЈЕ***

Чланом 91. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15 - други закон, 103/15, 99/16 ,113/17, 95/18,31/2019,72/2019 , 149/2020,118/2021) и чланом 44. Закона о инспекцијском надзору („Службени гласник РС”, број 36/15,44/18 и 95/18) прописана је обавеза састављања Годишњег извештаја о раду Буџетске инспекције.

Према одредбама члана 84. Закона о буџетском систему, Буџетској инспекцији Града Ниша (у даљем тексту: Буџетска инспекција) поверено је да обавља послове инспекцијске контроле над директним и индиректним корисницима буџетских средстава, организацијама за обавезно социјално осигурање, као и осталим субјектима наведеним у тач. 3), 4) и 5) истог члана тог закона.

У складу са тим, а имајући у виду одредбе члана 86.Закона о буџетском систему којима је прописана функција Буџетске инспекције, инспекцијска контрола се односила на примену закона у области материјално-финансијског пословања и наменског и законитог коришћења средстава од стране напред наведених субјеката.

Полазећи од изнетог, у посматраном извештајном периоду (2021. година), Буџетска инспекција је вршила инспекцијску контролу на основу:

а) Програма рада Буџетске инспекције за 2021. годину који је, сходно члану 90. ст. 2. и 3. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13-испр., 108/13, 142/14, 68/15-др. закон, 103/15,99/16,113/17 , 95/18,31/2019,72/2019 ,149/2020,118/2021), члану 4. став 4. и члану 10. став 2. Закона о инспекцијском надзору и члану 6. Уредбе о раду, овлашћењима и обележјима Буџетске инспекције („Службени гласник РС”, бр. 93/2017), одобрен од стране министра надлежног за послове финансија;

б) посебних захтева подносиоца пријава и представки да се изврши инспекцијска контрола код одређених субјеката који нису обухваћени Програмом рада Буџетске инспекције за 2021. годину, а сагласно члану 90. став 2. Закона о буџетском систему и члану 5.Уредбе о раду, овлашћењима и обележјима Буџетске инспекције.

Спровођење инспекцијских контрола примене закона у области материјално - финансијског пословања и наменског и законитог коришћења средстава корисника буџетских средстава, организација, предузећа, правних лица и других корисника јавних средстава врши се у складу са одредбама следећих прописа:

- Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13-испр., 108/13, 142/14, 68/15-др. закон, 103/15,99/16,113/17 , 95/18,31/2019,72/2019 , 149/2020 i 118/2021);

- Закона о инспекцијском надзору („Службени гласник РСˮ, бр. 36/15, 44/18 - други закон и 95/2018);

- Уредбе о раду, овлашћењима и обележјима Буџетске инспекције;

- Закона о општем управном поступку („Службени гласник РСˮ, бр. 18/2016 и 95/2018 - аутентично тумачење);

Поред контрола из области материјално - финансијског пословања и наменског и законитог коришћења средстава корисника буџетских средстава, Буџетска инспекција врши и контроле примене других законских прописа из својих надлежности.

***2. КАДРОВСКА СТРУКТУРА***

На основу чл.14.став 3.Одлуке о оснивању и раду Буџетске инспекције Града Ниша објављене у „Сл.листу Града Ниша“бр.80/2009, шеф буџетске инспекције донео је Правилник о унутрашњем уређењу и систематизацији радних места,а на који је Градоначелник дао сагласност, којим је у оквиру инспекције образован један одсек којим руководи шеф одсека кога именује шеф инспекције из редова запослених. Дана 22.03.2021.године донет је нови Правилник организацији и систематизацији радних места у Градској управи Града Ниша,служби за послове Скупштине Града,Служби за послове Градоначелника,Служби за послове Градског већа,Канцеларији за локални економски развој и пројекте, Правобранилаштву Града Ниша,Канцеларији заштитника грађана,Буџетској инспекцији града Ниша и Служби за интерну ревизију органа и служби Града Ниша бр.306-1/2021-03,и у складу са њим је извршено распоређивање службеника.

Шеф Буџетске инспекције

Одсек Буџетске инспекције

Шеф одсека

Буџетски инспектори

У Буџетској инспекцији систематизована су следећа радна места:

-Шеф Буџетске инспекције;

-Шеф Одсека Буџетске инспекције;

-буџетски инспектори;

Укупан број запослених у Буџетској инспекцији Града Ниша, на дан 31.12.2021.године је 4(четворо). У Буџетској инспекцији Града Ниша упослени су: шеф Буџетске инспекције, 3 буџетска инспектора, од којих један врши и послове шефа одсека

***3. РЕАЛИЗАЦИЈА ПРОГРАМА РАДА БУЏЕТСКЕ ИНСПЕКЦИЈЕ У 2021. ГОДИНИ***

Буџетска инспекција је свој рад обављала у складу са Програмом рада за 2021. годину којим је планирано вршење инспекцијских контрола код 13 субјеката и исти је сачињен на основу извршене анализе и процене ризика примљених пријава, представки, приговора и захтева за вршење контроле поднетих од органа, организација, правних и физичких лица током 2020. године. Број планираних контрола је усклађен са бројем извршилаца- 3(три) буџетска инспектора.

У наставку текста је приказан број планираних инспекцијских контрола у Програму рада за 2021. годину.

|  |  |
| --- | --- |
| **Тип корисника**  | **Број контрола** |
| Јавна предузећа | 2 |
| Градске општине | 3 |
| Индиректни корисници(установе културе, здравствене заштите,социјалне и дечје заштите) | 5 |
| Установе образовања  | 2 |
| Остали корисници буџетских средстава | 1 |
| **Укупно:** | **13** |

У току 2021. године Буџетска инспекција је вршила инспекцијске контроле код 43 субјеката од чега је завршено укупно 41 , а две контроле се настављају у 2022. години.

С обзиром да је Програмом рада инспекцијских контрола у 2021. години планирано вршење контрола посебно код директних и индиректних корисника буџетских средстава у наставку је дат збирни преглед укупно извршених контрола код директних и индиректних корисника буџетских средстава, односно преглед према типу корисника јавних средстава, у складу са чланом 84. Закона о буџетском систему:

***Завршене инспекцијске контроле према типу корисника јавних средстава у 2021. Години***

|  |  |  |
| --- | --- | --- |
|

|  |
| --- |
| **Тип корисника јавних средстава**  |

 | **Број контрола** |
| 1. Директни и индиректни корисници буџетских средстава | **31** |
| 2. Јавна предузећа | **2** |
| 3. органи и организације које нису обухваћене претходно наведеним, а које су корисници средстава Града по другом основу, у складу са законом и другим прописима   | **8** |
| **УКУПНО:**  | **41** |

Поред редовних контрола планираних Програмом рада, буџетски инспектори су вршили и ванредне контроле по захтеву Градоначелнице, Полицијске управе Ниш, по пријавама и представкама других органа и физичких лица. У 2021. години је 35 ванредних контрола започето и завршено у 2021.години, док су 2 ванредне контроле пренете у 2022.годину.

У наставку је дат приказ броја спроведених инспекцијских контрола према врсти контроле.

***Број спроведених инспекцијских контрола у 2021. години, према врсти контроле***

|  |  |  |
| --- | --- | --- |
| Врста инспекцијске контроле  | Број завршених контрола  | Број контрола које се настављају у 2022.години  |
| Редовне контроле | 4 | / |
| Ванредне контроле | 35 | 2 |
| Ванредне контроле пренете из 2020. године, обухваћене Програмом рада за 2021. годину као редовне | 2 | / |
| УКУПНО: | 41 | 2 |

Од укупно 41 спроведених инспекцијских контрола, 6 контрола су редовне инспекцијске контроле, планиране Програмом рада за 2021. годину, од чега су се три контроле односиле на контролу материјално - финансијског пословања субјекта контроле, а три контроле су се односиле на контролу наменског и законитог трошење буџетских средстава у складу са Законом о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13-испр., 108/13, 142/14, 68/15-др. закон, 103/15,99/16,113/17 , 95/18,31/2019,72/2019, 149/2020 и 118/2021).

Програм рада за 2021. годину извршен је у проценту од 46,15%, с обзиром да је од укупно планираних 13, извршено укупно 6 редовних контрола.

Број извршених ванредних инспекцијских контрола у 2021. години (започето 37, извршено 35) је у великој мери утицао на одступање од извршења инспекцијских контрола планираних Програмом рада за 2021. годину, будући да проценат учешћа извршених ванредних контрола у укупном броју извршених контрола износи 90,24%. Такође, на извршење програма рада утицала је сложеност ванредних инспекцијских контрола, дужина периода који је обухваћен контролом. Због наведеног, допунским налозима вршено је продужавање трајања инспекцијских контрола када је то било потребно.

***Преглед спровођења Плана контроле у 2021. години***

|  |  |  |  |  |
| --- | --- | --- | --- | --- |
| **Инспекцијске контроле у 2021.години** | **Планирани број контрола** | **Извршене контроле** | **Неизвршене контроле** | **Наставља се у 2022.години** |
| Редовне контроле | 13 | 4 | 7 | / |
| Ванредне контроле | 7 | 35 | 2 | 2 |
| Контроле пренете из 2020.године обухваћене Програмом рада за 2021.годину | 2 | 2 | / | / |
| **УКУПНО:** | **22** | **41** | **9** | **2** |

У 2022. години, наставља се вршење 2 контроле из 2021. године и очекује се њихово окончање у првом кварталу 2022.године с обзиром да је преко 90% документације обрађено током 2021.године. Неизвршене контроле код 4 субјекта које су планиране Програмом рада за 2021.годину предвиђене су Програмом рада за 2022.годину, а редовне контроле код 3 субјекта нису обухваћене Програмом рада за 2022.годину јер су исти били предмет контроле других контролних органа.

У току 2021. године постигнут је значајан напредак у раду Буџетске инспекције, узимајући у обзир чињеницу да је смањен број запослених због одласка у пензију:

у 2019.години је било запослено 5(пет) инспектора , а у 2020.години и 2021.години 3(три) инспектора. **У односу на број спроведених инспекцијских контрола у предходној години који се повећао са 19 на 41 контролу, односно у процентима, остварен је раст за 215%.**

**Просечан број спроведених контрола по инспектору у 2021. години износи 14 контрола, док је у 2020. години износио 6 контрола, што чини повећање за више од два пута, а у односу на 2019.годину чак 4,6 пута.**

***Упоредни преглед броја остварених контрола у 2020. и 2021. години***

***3.1. Незаконитости и неправилности утврђене у инспекцијским контролама Буџетске инспекције***

Код контролисаних субјеката, код којих су контроле окончане у 2021. години, утврђено је 76 неправилности и незаконитости и то:

1) код 32 надзираних субјеката неправилности у примени Закона о буџетском систему;

2) код 4 надзирана субјекта неправилности у примени Закона о раду и других законских прописа у вези радног односа;

3) код 7 надзираних субјеката неправилности у примени Закона о јавним набавкама;

5) код 1 надзираног субјекта неправилности у примени Закона о Регистру запослених, изабраних, именованих, постављених и ангажованих лица код корисника јавних средстава;

6) код 7 надзираних субјеката неправилности у примени Уредбе о буџетском рачуноводству;

7) код 1 надзираног субјекта неправилности у примени Уредбе о коефицијентима за обрачун плата запослених у јавним службама;

8) код 2 надзирана субјекта неправилност у примени Уредбе о евиденцији непокретности у јавној својини;

9) код 3 надзирана субјекта неправилности у примени Правилника о начину и роковима вршења пописа имовине и обавеза корисника буџетских средстава Републике Србије и усклађивања књиговодственог стања са стварним стањем и

10) код 19 надзираних субјеката неправилност у примени других закона и подзаконских аката.

На основу извршене анализе најчешћих незаконитости и неправилности које су утврђене у инспекцијским контролама, закључује се да се исте односне на непоступање или погрешну примену следећих прописа:

**а) Закон о буџетском систему**

-преузимање обавеза и плаћање из буџета без обезбеђених доказа о постојању правног основа за те трансакције (чл. 54. и 58. Закона о буџетском систему „Сл.гл.РС „бр.54/09...118/2021);

-закључивање Уговора о раду на одређено и неодређено време без прибављене сагласности, предвиђене одредбама чл.1,2,3. Уредбе о поступку за прибављање сагласности за ново запошљавање и додатно радно ангажовање код корисника јавних средстава („Сл. гласник РС“ бр. 113/2013 и 21/2014...50/2020) и супротно чл. 27.е став 34 Закона о буџетском систему („Сл.гласник РС“ бр. 103/15, 99/16...118/2021) ;

-одговорност руководиоца корисника буџетских средстава за закониту, наменску, економичну и ефикасну употребу буџетских средстава( чл.71 .Закона о буџетском систему „Сл.гл.РС „бр.54/09...118/2021);

 -евидентирање и трошење прихода насталих употребом јавних средстава(чл.19. Закона о буџетском систему „Сл.гл.РС „бр.54/09...118/2021)

-наплата прихода и примања буџета (чл.49. Закона о буџетском систему „Сл.гл.РС „бр.54/09...118/2021)

-закључивање уговора без примене Закона о јавним набавкама(чл.57. Закона о буџетском систему „Сл.гл.РС „бр.54/09...118/2021)

-повраћај средстава у буџет(чл.59. Закона о буџетском систему „Сл.гл.РС „бр.54/09...118/2021)

**б) Прописи о јавним набавкама**

-неусклађеност интерног акта о спровођењу јавне набавке са Законом о јавним набавкама;

-спровођење поступка јавне набавке иако наручилац претходно није испунио прописане услове у складу са чланом 52. Закона о јавним набавкама;

-израђивање Плана набавке супротно Правилнику о форми и садржини плана набавки и извештаја о извршењу плана („Сл.гласник РС“ бр.29/2013) ;

-процењивање вредности набавке супротно Правилнику о форми и садржини плана набавки и извештаја о извршењу плана („Сл.гласник РС“ бр.29/2013) ;

-неспровођење поступка јавне набавке мале вредности супротно чл.39. Закона о јавним набавкама („Сл.гласник РС “бр. 116/08 ...68/15) ;

**в) Прописи о платама, додацима на плату, накнадама и другим примањима**

-неправилна примена важећих законских прописа који се односе на обрачун и исплату плата, накнада, додатака и других личних примања државних службеника и намештеника у Републици Србији приликом закључивања уговора о делу, ауторских уговора и уговора о донацијама за реализацију пројеката;

**г) Општи прописи о раду**

- непоступање у складу са одредбама члана 198. и чл.199. Закона о раду („Службени гласник РС”, бр. 24/05, 61/05, 54/09, 32/13, 75/14, 13/17- одлука УС, 113/17 и 95/18)

- општа и интерна акта којима се регулише обрачун и исплата плата, нису усклађена са одредбама Закона о раду и другим посебним законима којима се уређује област плата, односно зарада, као и са њиховим подзаконским актима.

**д) Прописи у вези са регистром запослених**

- недостављање потребних података Регистру запослених, изабраних, именованих, постављених и ангажованих лица код корисника јавних средстава супротно чл. 1. до 6. Закона о Регистру запослених, изабраних, именованих, постављених и ангажованих лица код корисника јавних средстава („Службени гласник РСˮ бр. 68/15 и 79/15).

**ђ) Прописи о буџетском рачуноводству**

- рачуноводствене исправе се не састављају и не књиже у складу са чланом 16. Уредбе о буџетском рачуноводству („Службени гласник РС”, бр. 27/2020);

- интерним општим актом није уређена организација рачуноводственог система сходно члану 16. став 9. Уредбе о буџетском рачуноводству;

- усклађивање пословних књига, попис имовине и обавеза и усаглашавање потраживања и обавеза, није у складу са чланом 18. Уредбе о буџетском рачуноводству.

***3.2. Предузимање мера***

На основу члана 87. став 1. Закона о буџетском систему, члана 35. став 2. Закона о инспекцијском надзору и члана 15. став 3. Уредбе о раду, овлашћењима и обележјима Буџетске инспекције, а у циљу отклањања утврђених незаконитости и неправилности, и спречавања њиховог поновног настанка, субјектима код којих је у периоду од 1. јануара до 31. децембра 2021. године вршена инспекцијска контрола, достављени су записници и предложена је укупно 275 мера, што је, према типу субјеката инспекцијске контроле, приказано у наставку.

***Предложене мере у инспекцијским контролама спроведеним у 2021. години, према типу корисника буџетских средстава***

|  |  |  |
| --- | --- | --- |
|

|  |
| --- |
| **Тип корисника јавних средстава**  |

 | **Број мера** |
|

|  |  |  |
| --- | --- | --- |
| 1.  | Директни и индиректни корисници буџетских средстава  |  |
|   |

 | **235** |
| 2. Јавна предузећа, привредна друштва и друга правна лица које је основао директни, односно индиректни корисник јавних средстава и код којих има учешће у капиталу односно управљању  | **14** |
| 3. Органи и организације које нису обухваћене претходно наведеним, а које су корисници средстава Града по другом основу, у складу са законом и другим прописима  | **28** |
| **УКУПНО:**  | **275** |

Субјектима контроле су у 2021. години наложене и предложене следеће мере:

-Да се настави са успостављањем финансијског управљања и контроле,усвајањем стратегије управљања ризиком у циљу идентификовања ,проценом и контролом над потенцијалним догађајима и ситуацијама које могу имати супротан ефекат на остварење циљева корисника јавних средстава и усвајањем писаних политика и процедура за управање ризиком и контролу њихове примене, са циљем да се ризици ограниче на прихватљив ниво, а нарочито да усвоји:

1) процедуре за ауторизацију и одобравање;

2) поделу дужности како би се онемогућило једном лицу да у исто време буде одговорно за ауторизацију, извршење, књижење и контролу;

3) правила за приступ средствима и информацијама;

4) извештавање и преглед активности - процену ефективности и ефикасности трансакција;

5) надгледање процедура.

- Да се поступак израде сајта оконча и на интернет страници објави Информатор о раду, финансијске планове , завршне рачуне и финансијске извештаје у складу са чл .41. Законa о слободном приступу информацијама од јавног значаја („Службени гласник РС“ бр. 120/04, 54/07, 104/09 и 36/10).

-Да се при формирању Комисија за попис не именује иста лица за чланове Комисија и чланове Централне пописне комисије, како је и предвиђено чл.1. Правилника о начину и роковима вршења пописа корисника буџетских средстава РС и усклађивања књиговодственог са стварним стањем („Сл.гл.РС „бр.33/15,101/18 ) .

-Да се у обрасцу –Извештај о извршењу буџета (образац 5) искажу подаци у колони 4 -износ планираних прихода и примања .

- Да се Правилник о организацији буџетског рачуноводста и рачуноводственим политикама усклади са Правилником о изменама и допунама правилника о стандардном класификационом оквиру и Контном плану за буџетски систем („Сл.гл.РС“ бр.81/14...114/17) и Законом о буџетском систему („Сл.гл.РС“ бр.54/09...113/17, 95/2018, 31/2019,118/2021) .

- Да се Правилником о коришћењу службеног возила утврди нормативе потрошње горива .

-Да се донесе интерни акт којим ће бити регулисано право коришћења приватних аутомобила у службене сврхе.

-Да се попуњавање путних налога врши у складу са Правилником о садржини , начину издавања и вођења путних налога и начину вођења евиденције о издатим путним налозима (Сл. гласник РС“, број 90/2016 и 4/2017)

-Да се донесе Правилник о коришћењу средстава за репрезентацију којим би били одређени услови и начин коришћења средстава за репрезентацију.

-Да се донесе Правилник о јавним набавкама којим би се ближе уредила процедура планирања набавки, спровођење поступака јавних набавки и извршење уговора унутар установе.

-Да се начин припреме, састављања и достављања годишњих финансијских извештаја врши у складу је са Правилником о стандардном класификационом оквиру и контном плану за буџетски систем („Сл.гл.РС“ бр.16/18...114/17,20/2018...66/2021) и Закона о буџетском систему („Сл. гласник РС“ бр. 9/2002...1492020).

-Да се сачини и донесе акт којим се уређује начин стицања и начин расподеле прихода које остварује Школа обављањем основне и друге делатности за које је регистрована.

-Да се сачини и усвоји Правилник о магацинском пословању којим ће бити уређен поступак пријема, евидентирања, складиштења и издавања добара укључујући и добра која користи техничка служба.

- Да се на рачуноводственим исправама за трошкове угоститељских услуга евидентирају лица која су примила услуге.

- Да се успостави евиденција о пријему и отпреми пропагандног материјала.

-Да се именује лице или Комисија која ће вршити надзор над спровођењем радова који се односе на текуће поправке и одржавање објекта и њихов пријем уз сачињавање доказа о изведеним радовима(записник о квантитативном и квалитативном пријему радова),као и именовање лица за пријем опреме.

- Да се утврде лимити трошкова за коришћење свих претплатничких бројева који се користе у службене сврхе.

**-**Да се донесе Правилник о условима и начину коришћења службених мобилних телефона којим ће ближе одредити правила, услове, поступак и критеријуме доделе службених претплатничких телефонских бројева и службених телефонских уређаја.

-Да се у конкурсној документ , спецификацијама за набавку добара за припрему хране приступи сходно чл. 32 . Закона о јавним набавкама („Сл.гл.РС“бр91/19),чиме би процењена вредност јавне набавке била заснована на спроведеном испитивању тржишта и на основу вредности сличних периодичних уговора закључених током претходне буџетске године;

-Да се планирање апропријација на економским категоријама трошкова добара и услуга врши сходно чл.32. и 33. Закона о јавним набавкама („Сл.гл.РС „ бр.91/19) .

-Да се при спровођењу набавке испод прагова прописаних чл.27. Закона о јавним набавкама ,примењује начела Закона на начин који је примерен околностима конкретне набавке ,односно да изради нови акт о спровођењу поступака јавних набавки ,којим би уредила начин спровођења поступака набавки испод прописаних прагова(за добра и услуге),сходно Новом Закону о јавним набавкама(Сл. гл. РС бр.91/20),који је ступио је на снагу,дана 01.01.2020.године,почео са применом од 01.07.2020.године .

-Да се планирање и спровођење јавне набавке истоврсних добара или услуга врши по партијама ,сходно чл.35. и 51. Закона о јавним набавкама („Сл.гл.РС „ бр.91/19) .

-Да се успостави софтверско праћење реализације јавних набавки и реализације набавке у комерцијалне сврхе ;

-Да у складу са чл. 57. Закона о Буџетском систему(Сл. гласник РС“, бр. 54/2009, 73/2010, 101/2010, 101/2011, 72/2019 i 149/2020) и чл.28. Закона о јавним набавкама (Сл. гласник РС“, бр.91/2019) закључује Уговоре о набавци добара, услуга и радова након спровођења поступка јавне набавке .

- Да се у складу са Законом о јавним набавкама („Сл.гласник РС“91/2019) врши прикупљање најмање три понуде приликом спровођења набавке, а све у циљу поштовања начела конкурентности и транспарентности и да комуникацију у поступку јавне набавке и у вези са обављањем послова јавних набавки обавља писаним путем у складу са чл.45. Закона о јавним набавкама („Сл.гласник РС“91/2019).

-Да се спроведе процедуру за издавање вишка пословног простора у закуп у складу са чл.18.и чл.22. Законом о јавној својини(„Сл.гласник РС“ бр. 72/2011...153/2020) и чл.72. Одлуке о прибављању, располагању и управљању стварима у јавној својини („Сл.лист“РС бр. 5/2018,пречишћен текст 26/2018).

- Да се План набавки на који се Закон о јавним набавкама не примењује израђује у складу са Правилником о форми и садржини плана набавки и извештаја о извршењу плана („Сл.гласник РС“ бр.29/2013)

-Да се у поступку слања позива потенцијалним понуђачима јасно одреде елементи цене услуге(вредност накнаде аутору и накнада Агенцији),да се економски најоповољнија понуда утврђује на основу критеријума за квалитет,сходно чл 132. Закона о јавним набавкама („Сл.гласник РС“91/2019).

- Да се врши евидентирање датума приспећа понуда на обрасцима понуђача, тако да се недвосмислено може утврдити благовременост приспећа у складу са Законом о јавним набавкама.

**-**Да се Уговором о закупу предвиде услови закупа у случају некоришћења уговорених термина у току уговореног периода.

- Да се сачини и донесе Правилник о закупу школског простора којим ће се уредити општа правила за поступак издавања школског простора у складу са законским и подзаконским прописима.

-Да се успостави евиденција коришћења школског простора од стране закупаца по уговореним терминима.

-Да се спроведе поступак преноса права коришћења на непокретним стварима са надлежном Управом за имовину и одрживи развој Града Ниша и након тога закључи Уговор о преносу права коришћења и управљања на непокретностима у јавној својини Града Ниша.

- Да се наплата прихода од давања у закуп школског простора врши у складу са чл.49. Закона о буџетском систему( Сл. гласник РС“ бр. 9/2002... 54/09..149/2020) .

- Да се уплата прихода остварених од давања у закуп школског простора врши на рачун буџета Града у складу са инструкцијама надлежне Управе.

-Да се почетне цене давања у закуп школског простора одређују у складу са упутством надлежне Управе за имовину и одрживи развој.

- Да се давање у закуп школског простора и закључивање Уговора о закупу врши у складу са процедурама надлежне Управе за имовину и одрживи развој.

-Да се са корисницима закључују Уговори за врсту услуга које су предвиђене ценовником и да обрачун и наплату прихода по том основу врши у складу са Ценовником Установе и чл.49. Закона о буџетском систему („Сл. гласник РС“ бр. 9/2002... 149/2020)

-Да се врши унос података у Регистар запослених и води кадровска евиденција у складу са Законом о регистру запослених, изабраних, именованих , постављених и ангажованих лица код корисника јавних средстава („Сл.гласник РС“ бр. 68/2015,79/2015).

-Да се за заснивање радног односа на одређено време врши у складу са чланом 27к. став 4. Закона о буџетском систему („Сл. гласник РС“ бр. 54/09,73/10, 101/10...68/15- други закон,103/15 , 99/16 и 117/17,95/2018,31/2019..149/20), односно до 10% од укупног броја запослених на неоређено време, осим изузетно уз сагласност тела Владе, на предлог надлежног органа, уз претходно прибављено мишљење Министарства.

-Да се пријем у радни однос лица на одређено и неодређено време врши уз прибављену сагласност Градоначелника у складу са чл.27.Одлуке о буџету Града за 2021.годину.

-Да се Одлуке о плаћеном одсуству запослених доносе у складу са Закона о раду („Сл.гласник РС“ бр. 24/2005,61/2005...13/2017).

-Да се ангажовање лица по Уговору о делу врши у складу са чл.199. Закона о раду (Сл.гласник РС.бр. 24/2005...95/2018), односно за послове који су ван делатности предузећа, а који имају за предмет самосталну израду или оправку одређене ствари, самостално извршење одређеног физичког или интелектуалног посла.

- Да се исплата накнаде за обављање привремених и повремених послова и послова по уговору о делу врши након достављања Извештаја о раду ангажованих лица.

-Да се у Решењима за исплату јубиларне награде наведе датум стицања права на исплату,у складу са чл.41. Колективног уговора за запослене у органима и службама Града Ниша и органима ГО Града Ниша („Сл.лист Града Ниша“ бр.33/18)

-Да јавно предузеће успостави интерну ревизију на један од начина прописан чланом 3. Правилника о заједничким критеријумима за организовање и стандардима и методолошким упутствима за поступање интерне ревизије у јавном сектору(„Сл.гласник РС“ бр. 99/2011,106/2013).

-Да се изврши усаглашавање капитала регистрованог код Агенције за привредне регистре са капиталом евидентираним у пословним књигама предузећа.

-Да предузеће податке из евиденције непокретности у јавној својини које користи у складу са чл. 64. став 7. Закона о јавној својини („Сл.гласник РС“ бр. 72/2011,88/2013...95/2018) доставља републичкој Дирекцији за имовину Републике Србије на начин и у роковима предвиђеним Законом**.**

- Да се повећа ефикасност наплате потраживања из ранијег периода.

-Да се при евидентирању трошкова на основу плаћања платном картицом, књижење спроводи у складу са Правилником о стандардном класификационом оквиру и Контном плану за буџетски систем („ Сл.гл.РС „ бр.16/16,114/17...104/18)

-Да се у складу са чл.22. Закона о рачуноводству („Сл.гласник РС“ бр. 73/2019) изврши усаглашавање обавеза за погрешно извршене уплате на рачун јавног предузећа.

Према подацима о броју утврђених неправилности и незаконитости може се закључити да се 235 неправилност или 85% односи на незаконитост у раду код директних и индиректних корисника буџетских средстава.Утврђене незаконитости и неправилности и предложене мере у спроведеним инспекцијским контролама у 2021. години, графички су приказане у наставку.

***Утврђене незаконитости и неправилности и предложене мере у спроведеним контролама по типу корисника јавних средстава***

***3.3. Донета решења, поднети захтеви за покретање прекршајног поступка, кривичне пријаве и Обавештења надлежним органима***

Уколико субјекат контроле не поступи по предложеним мерама из записника о инспекцијској контроли, Буџетска инспекција решењем налаже мере за њихово отклањање и предузима друге законом утврђене радње.

Буџетска инспекција у току 2021. године није доносила решења којима би наложила извршење мера, јер су мере извршаване у року .

Надлежном Прекршајном суду поднето је 15 захтева за покретање прекршајног поступка и то: 1 пријава против правног лица и 14 пријава против одговорних лица у правном лицу.

Одбачена су 3(три)захтева за покретање прекршајног поступка из претходног периода. Остали поступци су у току.

Буџетска инспекција је током 2021. године примила од Прекршајног суда укупно 2 Решења о одбачају захтева за покретање прекршајног поступка који су упућени благовремено у периоду 2015-2016.године Републичкој комисији за заштиту права у поступку јавне набавке од стране Буџетске инспекције. Републичка комисија за заштиту права у поступку јавне набавке је наведене Захтеве доставила Прекршајном суду на одлучивање тек у 2020.години због чега је суд сматрао да је настала застарелост.

Вишем јавном тужилаштву у Нишу и другим надлежним органима, у току 2021. године, достављена су 3 (три) Записника о извршеним инспекцијским контролама и Обавештења, у циљу предузимања мера из њихове надлежности.

***4. ПОСТУПАЊЕ ПО ПРЕДСТАВКАМА***

У 2021.години Буџетска инспекција је одговорила на све представке, захтеве и пријаве о неправилностима и вршила је њихову анализу и процену ризика.

У току 2021. године, примљено је укупно 20 пријава и представки, од којих је 12 од стране Градоначелнице , 2 од стране грађана, 3 од стране запослених код субјеката који се пријављују, 3 од стране других државних органа. Од укупног броја примљених представки 19 је примљено путем поште, а 1 је достављена електронским путем.

***Преглед представки по областима деловања корисника јавних средстава у 2021. Години***

|  |  |
| --- | --- |
| **Области деловања корисника јавних средстава** | **Број поднесака** |
| Јавна предузећа | 2 |
| Установе културе |  |
| Установе образовања | 9 |
| Спорт | 1 |
| Туризам | / |
| Социјална заштита | 2 |
| Градска општина | / |
| Градске службе | 3 |
| Остали корисници | 3 |
| Укупно: | 20 |

Избор субјеката инспекцијске контроле који је обухваћен Програмом рада Буџетске инспекције за 2021. годину сачињен је првенствено на основу анализе и процене ризика примљених представки пристиглих од органа, организација, правних и физичких лица током 2020. године.

На основу процене ризика и посебним елементима програма инспекцијског надзора, односно контроле из делокруга Буџетске инспекције извршена је процена ризика примљених представки током 2021. године***.*** Највише је заступљено представки средњег степена ризика, док представки са критичним степеном ризика није било. Приликом сачињавања Програма рада за 2021. годину, узет је у обзир степен процењеног ризика по представкама.

***5. ОСТВАРЕНИ ФИНАНСИЈСКИ ЕФЕКТИ У 2021.ГОДИНИ***

У поступцима инспекцијске контроле надзираним субјектима је у току 2021.године Записницима о извршеним контролама наложено да изврше уплату ненаменски и незаконито утрошених средства у износу од 3.299.789,49 динара у буџет Града што је и учињено.

***6. ОСТАЛЕ АКТИВНОСТИ***

У првом кварталу 2021. године израђен је Годишњи извештај о раду Буџетске инспекције за 2020. годину који је достављен Градоначелници Града Ниша и објављен на званичном сајту Града Ниша у складу са чланом 44. Закона о инспекцијском надзору (,,Службени гласник РС”, бр. 36/15, 44/18 – др. прописи и 95/18).

Будући да буџетски корисници примењују велики број прописа који су подложни честим изменама и допунама, а чија је законита примена предмет контроле Буџетске инспекције, неопходно је вршити континуирану обуку буџетских инспектора у областима које су предмет контроле. У току 2021.године обука запослених је прилагођена новим условима рада услед проглашења епидемије изазване вирусом COVID-19. Наведене околности су утицале и на финансијску немогућност да се спроведу све обуке неопходне за унапређење рада у Буџетској инспекцији, па су оне одложене за 2022.годину.

Сачињен је Програм рада Буџетске инспекције за 2022. годину, који се заснива првенствено на пријавама, представкама, приговорима и захтевима за вршење контроле упућених од стране државних органа, организација, правних и физичких лица.

***7. ЗАКЉУЧАК***

У току 2021. године постигнут је значајан напредак у раду Буџетске инспекције у односу на претходни период узимајући у обзир чињеницу да је смањен број запослених због одласка у пензију: у 2019.години било запослено 5(пет) инспектора, а од 2020.години 3(три) инспектора.

**У односу на број спроведених инспекцијских контрола у предходној години који се повећао са 19 на 41 контролу, односно у процентима, остварен је раст за 215%.**

**Просечан број спроведених контрола по инспектору у 2021. години износи 14 контрола, док је у 2020. години износио 6 контрола, што чини повећање за више од два пута, а у односу на 2019.годину чак 4,6 пута.**

Порастом броја извршених контрола и просечно извршених инспекцијских контрола по инспектору, повећањем броја утврђених неправилности и незаконитости у раду субјеката контроле као и доношењем мера за њихово отклањање, значајно је увећана ефикасност и ефективности рада Буџетске инспекције.

Поступањем по мерама које је предложила Буџетска инспекција субјектима контроле, остварено је јачање финансијске дисциплине у управљању и коришћењу јавних средстава Града Ниша.

 ШЕФ БУЏЕТСКЕ ИНСПЕКЦИЈЕ ГРАДА НИША

 Александар Павловић